[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 13.9.2007

KOM(2007) 522 endelig

Forslag til

RÅDETS AFGØRELSE

om den holdning, Fællesskabet skal indtage i EF-Montenegro-interimsudvalget vedrørende fastlæggelsen af dets forretningsorden, herunder EF-Montenegro-underudvalgenes mandat og opdeling

(forelagt af Kommissionen)

BEGRUNDELSE

En stabiliserings- og associeringsaftale mellem De Europæiske Fællesskaber og deres medlemsstater på den ene side og Republikken Montenegro på den anden side forventes undertegnet i Luxembourg den 15. oktober 2007. Den træder i kraft på den første dag i den anden måned efter den dato, på hvilken parterne har givet hinanden meddelelse om, at deres respektive ratifikationsprocedurer er afsluttet.

Interimsaftalen mellem Det Europæiske Fællesskab og Republikken Montenegro, som undertegnes samme dato for at muliggøre en tidlig anvendelse af bestemmelserne om handel og handelsrelaterede anliggender i stabiliserings- og associeringsaftalen, træder i kraft den første dag i den anden måned efter den dato, på hvilken parterne meddeler hinanden, at deres respektive ratifikationsprocedurer er afsluttet.

Ifølge artikel 43 i interimsaftalen oprettes et interimsudvalg, der skal overvåge gennemførelsen af samme aftale. Dette udvalg skal - som anført i artikel 44 i interimsaftalen - fastsætte sin egen forretningsorden. For at udvalget kan fungere godt, er det hensigtsmæssigt at vedtage denne forretningsorden på første møde.

I den foreslåede forretningsorden fastlægges interimsudvalgets opgaver og de fremgangsmåder, det skal følge i overensstemmelse med interimsaftalen, idet der navnlig tages hensyn til, at udvalget i henhold til aftalen har beføjelse til at træffe afgørelser. Med forretningsordenen oprettes også specifikke underudvalg i henhold til artikel 46 i interimsaftalen. Kommissionen foreslår at strømline opdelingen af underudvalgene ved at begrænse antallet til fem, hvilket ville dække de forskellige områder som anført i bilaget til denne begrundelse. De områder i stabiliserings- og associeringsaftalen, der ikke er omfattet af interimsaftalen, vil fortsat blive drøftet som led i den løbende dialog[1], indtil stabiliserings- og associeringsaftalen træder i kraft.

Den holdning, Fællesskabet skal indtage i interimsudvalget til vedtagelsen af forretningsordenen for interimsudvalget, fastlægges af Rådet på forslag af Kommissionen.

Det foreslås derfor, at Rådet godkender vedlagte forslag.

BILAG TIL BEGRUNDELSEN

EF – REPUBLIKKEN MONTENEGRO Interimsaftale om handel og handelsrelaterede anliggender underudvalgenes opdeling |

Underudvalgenes navn | Emne | Henvisning til interimsaftalen (stabiliserings- og associeringsaftalen) |

Handel, industri, told, beskatning og samarbejde med andre kandidatlande | Frie varebevægelser | Art. 3 (art.18) |

Industriprodukter | Art. 4-8 (art. 19-23) |

Handelsanliggender | Art.19-33 (art. 34-48) |

Beskatning | Art. 22-23 (art. 37-38) |

Oprindelsesregler | Art. 29 (art. 44), protokol 3 |

Administrativ bistand i forbindelse med toldspørgsmål | Art. 42 (art. 99), protokol 6 |

Samarbejde med andre kandidatlande | Art. 53 (art. 17) |

Landbrug og fiskeri | Landbrugsprodukter i bred forstand | Art. 9, 11, stk.1, art. 12, stk. 1, art. 16, 17, 20 (art. 24, 26, stk. 1, art. 27, stk. 1, art. 31, 32, 35) |

Landbrugsprodukter i snæver forstand | Art. 11, stk. 2 og 3, artikel 12, stk. 2 (art. 26, stk. 2 og 3, art. 27, stk. 2) |

Fiskevarer | Art. 14 og 15 (art. 29 og 30) |

Forarbejdede landbrugsprodukter | Art. 10 (art. 25), protokol 1 |

Vin- og spiritus | Art. 13 (art. 28), protokol 2 |

Beskyttelse af geografiske betegnelser for landbrugsprodukter, fiskevarer og fødevarer undtagen vin og spiritus | Art. 18 (art. 33) |

Det indre marked og konkurrence | Andre spørgsmål i forbindelse med afsnit III i interimsaftalen | Art. 36 og 37 (art. 69 og 71) |

Konkurrence | Art. 38 og 39 (art. 73 og 74) |

Statsstøtte til stålindustrien | Art. 38, stk. 8 (art. 73, stk. 8), protokol 5 |

Intellektuel, industriel og kommerciel ejendomsret | Art. 40 (art. 75) |

Offentlige indkøb | Art. 41 (art. 76) |

Økonomiske og finansielle anliggender og statistikker | Kapitalbevægelser og betalinger | Art. 35, 38, stk. 7, litra b) (art. 62, 73, stk. 7, litra b)), |

Transport | Transittrafik | Art. 34 (art. 61, stk. 1) protokol 4, art. 3, litra a) og b), art. 11, stk. 2, 3 og 5, art. 19, stk. 1 og 2, art. 21, stk. 1 og 2, litra d) |

Forslag til

RÅDETS AFGØRELSE

om den holdning, Fællesskabet skal indtage i EF-Montenegro-interimsudvalget vedrørende fastlæggelsen af dets forretningsorden, herunder EF-Montenegro-underudvalgenes mandat og opdeling

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtninger:

(1) Interimsaftalen om handel og handelsrelaterede anliggender mellem Det Europæiske Fællesskab på den ene side og Republikken Montenegro på den anden side[2], i det følgende benævnt "interimsaftalen", som blev undertegnet den …, trådte i kraft den … .

(2) Ifølge interimsaftalens artikel 43 skal interimsudvalget, der er nedsat ved aftalen, overvåge anvendelsen og gennemførelsen af interimsaftalen.

(3) Ifølge interimsaftalens artikel 44, stk. 2, fastsætter interimsudvalget selv sin forretningsorden.

(4) Ifølge artikel 46 i interimsaftalen kan interimsudvalget nedsætte underudvalg.

(5) Bestemmelser om underudvalgenes benævnelse, sammensætning, mandat og opdeling fastlægges i interimsudvalgets forretningsorden.

(6) Fællesskabet bør fastlægge den holdning, der skal indtages i interimsudvalget med hensyn til vedtagelsen af forretningsordenen —

TRUFFET FØLGENDE AFGØRELSE:

Eneste artikel

Den holdning, Fællesskabet skal indtage i det interimsudvalg, der er omhandlet i artikel 43 i interimsaftalen om handel og handelsrelaterede anliggender mellem Det Europæiske Fællesskab på den ene side og Republikken Montenegro på den anden side, baseres på interimsudvalgets udkast til afgørelse, der er knyttet til denne afgørelse.

Udfærdiget i Bruxelles, den

På Rådets vegne

Formand

BILAG

Afgørelse nr. 1/200.. truffet af EF-Montenegro-interimsudvalget

den …

om dets forretningsorden, herunder EF-Montenegro-underudvalgenes mandat og opdeling

EF-MONTENEGRO-INTERIMSUDVALGET HAR —

under henvisning til interimsaftalen om handel og handelsrelaterede anliggender mellem Det Europæiske Fællesskab på den ene side og Republikken Montenegro på den anden side, i det følgende benævnt "interimsaftalen", som blev undertegnet den …, navnlig artikel 44,

TRUFFET FØLGENDE AFGØRELSE:

Artikel 1 Formandskab

Formandskabet for interimsudvalget udøves på skift for tolv måneder ad gangen af henholdsvis en repræsentant for Kommissionen for De Europæiske Fællesskaber på vegne af Det Europæiske Fællesskab, i det følgende benævnt "Fællesskabet", og en repræsentant for Republikken Montenegros regering. Første periode løber dog fra datoen for afholdelsen af interimsudvalgets første møde frem til den 31. december samme år.

Artikel 2Møder

Interimsudvalget træder sammen regelmæssigt en gang om året i Bruxelles eller Podgorica efter parternes aftale. Der kan efter fælles aftale på anmodning af en af parterne afholdes særlige møder i interimsudvalget.

Formanden indkalder til møderne.

Medmindre andet besluttes, er møderne i interimsudvalget ikke offentlige.

Artikel 3 Delegationer

Før hvert møde underrettes formanden om den planlagte sammensætning af parternes delegationer.

En repræsentant for Den Europæiske Investeringsbank kan deltage som observatør i interimsudvalgets møder, når der er spørgsmål vedrørende banken på dagsordenen.

Interimsudvalget kan indbyde ikke-medlemmer til at deltage i møderne for at give oplysninger om særlige spørgsmål.

Medlemsstaterne i Fællesskabet underrettes om interimsudvalgets møder.

Artikel 4Sekretariatet

En tjenestemand fra Kommissionen for De Europæiske Fællesskaber og en embedsmand fra Republikken Montenegro fungerer sammen som sekretærer for interimsudvalget.

Artikel 5Korrespondance

Al korrespondance til og fra formanden for interimsudvalget fremsendes til begge sekretærer. De to sekretærer sikrer, at korrespondancen om fornødent rundsendes til deres respektive repræsentanter i interimsudvalget.

Artikel 6Dagsorden for møderne

1. Formanden og sekretærerne udarbejder en foreløbig dagsorden for hvert møde senest 15 arbejdsdage før mødets begyndelse.

Den foreløbige dagsorden omfatter de emner, som sekretærerne senest 21 arbejdsdage inden mødets begyndelse har modtaget anmodning om at få optaget på dagsordenen; dog optages ikke emner på den foreløbige dagsorden, medmindre den fornødne dokumentation er fremsendt til sekretærerne inden udsendelsen af den foreløbige dagsorden.

Dagsordenen vedtages af interimsudvalget ved hvert mødes begyndelse. Emner, som ikke findes på den foreløbige dagsorden, kan optages på dagsordenen, hvis de to parter er enige herom.

2. Formanden kan efter aftale med de to parter afkorte de i stk. 1 nævnte tidsfrister for at tage hensyn til særlige omstændigheder.

Artikel 7Protokol

Den part, der er vært for mødet, udarbejder et udkast til protokol for hvert møde i interimsudvalget. Det skal indeholde de afgørelser og henstillinger, der er vedtaget, og de konklusioner, der er draget. Udkastet til protokol forelægges interimsudvalget til godkendelse senest to måneder efter mødet. Når protokollen er vedtaget, undertegnes den af formanden og de to sekretærer, og hver part arkiverer et originalt eksemplar. Der sendes en genpart til hver af de adressater, der er omhandlet i artikel 5 i denne afgørelse.

Artikel 8Forhandlingsprocedure

Interimsudvalget træffer afgørelser og udarbejder henstillinger ved fælles overenskomst mellem parterne.

I perioden mellem møderne kan interimsudvalget træffe afgørelser eller fremsætte henstillinger ved skriftlig procedure, hvis begge parter er enige herom.

Interimsudvalgets afgørelser og henstillinger i henhold til artikel 45 i interimsaftalen benævnes henholdsvis "afgørelse" og "henstilling" og efterfølges af et løbenummer, datoen for vedtagelsen og en beskrivelse af emnet.

Interimsudvalgets afgørelser og henstillinger undertegnes af formanden og autentificeres af de to sekretærer.

Afgørelser truffet af interimsudvalget offentliggøres af parterne i deres respektive officielle tidender. Hver part kan selv træffe afgørelse om offentliggørelsen af andre akter, der vedtages af Interimsudvalget.

Artikel 9Sprog

Interimsudvalgets officielle sprog er de to parters officielle sprog.

Medmindre andet besluttes, baserer interimsudvalget sine forhandlinger på dokumenter, der er udarbejdet på disse sprog.

Artikel 10Udgifter

Fællesskabet og Republikken Montenegro afholder hver især de udgifter, de har som følge af deres deltagelse i interimsudvalgets og underudvalgenes møder, såvel udgifter til personale, rejser og underhold som omkostninger i forbindelse med postforsendelser og telekommunikation.

Udgifter til tolkning ved møderne og til oversættelse og reproduktion af dokumenter såvel som andre udgifter i forbindelse med den materielle tilrettelæggelse af møder afholdes af den part, der er vært for mødet.

Artikel 11Underudvalg

Mandat og opdeling for de underudvalg, der oprettes for at bistå interimsudvalget i dets arbejde, er beskrevet i bilaget til denne afgørelse.

Underudvalgene består af repræsentanter for begge parter. Formandskabet varetages på skift af de to parter, jf. artikel 1.

Underudvalgene arbejder under interimsudvalget, som de skal aflægge beretning til efter hvert møde. De træffer ingen afgørelser, men kan fremsætte henstillinger til interimsudvalget.

Interimsudvalget kan beslutte at ophæve eksisterende underudvalg, ændre deres mandat eller nedsætte nye underudvalg til at bistå det i udførelsen af dets opgaver.

Udfærdiget i

På interimsudvalgets vegne

Formand

BILAG

EF-Montenegro-underudvalgenes mandat og opdeling

1. Sammensætning og formandskab

Underudvalgene sammensættes af repræsentanter for Europa-Kommissionen og repræsentanter for regeringen i Republikken Montenegro, i det følgende benævnt "Montenegro", jf. artikel 11, stk. 2, i forretningsordenen. Formandskabet varetages på skift af de to parter, jf. artikel 1 i forretningsordenen. Medlemsstaterne underrettes om underudvalgenes møder.

2. Sekretariatet

En tjenestemand fra Europa-Kommissionen og en embedsmand fra regeringen i Montenegro fungerer i fællesskab som sekretærer for underudvalgene.

Alle meddelelser vedrørende underudvalgene fremsendes til sekretærerne for det relevante underudvalg.

3. Møder

Underudvalgene mødes regelmæssigt én gang om året, og når omstændighederne kræver det, efter aftale mellem parterne. Tid og sted for de enkelte møder i et underudvalg aftales mellem parterne.

Hvis parterne er enige, kan underudvalgene invitere eksperter til at deltage i møderne for at give særlige oplysninger, som der måtte være behov for.

4. Emner

Underudvalgene drøfter emner i overensstemmelse med nedenstående opdeling af tværfaglige underudvalg. Der foretages en vurdering på alle relevante områder af gennemførelsen af interimsaftalen og det europæiske partnerskab, forberedelserne til gennemførelse af stabiliserings- og associeringsaftalen og de fremskridt, der er gjort i forbindelse med tilpasning, gennemførelse og håndhævelse af lovgivningen. Underudvalgene undersøger alle problemer, der måtte opstå i de relevante sektorer, og stiller forslag til eventuelle foranstaltninger.

Underudvalgene skal også tjene som et forum, hvor der gives yderligere præciseringer af gældende fællesskabsret, og hvor det kan vurderes, hvilke fremskridt Montenegro gør med hensyn til tilpasningen til gældende fællesskabsret, hvad angår de forpligtelser, landet har påtaget sig i interimsaftalen.

5. Protokol

Der udarbejdes udkast til protokol for hvert møde i et underudvalg senest to måneder efter det pågældende møde. Når begge parter har godkendt protokollen, fremsender underudvalgets sekretærer en genpart af den til sekretærerne for interimsudvalget.

6. Offentlighed

Medmindre andet besluttes, er møderne i underudvalgene ikke offentlige.

7. Underudvalgenes opdeling

1) Underudvalg om handel, industri, told, beskatning og samarbejde med andre kandidatlande (interimsaftalens artikel 3, 4-8, 19-33, 42 og 53)

2) Underudvalg om landbrug og fiskeri (artikel 9, 11, stk. 2 og 3, artikel 10, 13, 12, stk. 2, artikel 14, 15 og 18)

3) Underudvalg om det indre marked og konkurrence (interimsaftalens artikel 36, 37, 38 med protokol 5, artikel 39, 40 og 41)

4) Underudvalg om økonomiske og finansielle anliggender og statistik (interimsaftalens artikel 35 og 38, stk. 7, litra b))

5) Underudvalg om transport (interimsaftalens artikel 34, protokol 4, artikel 3, litra a) og b), artikel 11, stk. 2, 3 og 5, artikel 19, stk. 1 og 2, og artikel 21, stk. 1 og stk. 2, litra d).

[1] Som beskrevet i Kommissionens meddelelse om Serbien og Montenegros fremskridt i forberedelserne til forhandlingen af en stabiliserings- og associeringsaftale med Den Europæiske Union, KOM(2005) 476 endelig.

[2] EUT L … af ...2007, s. …